polyglot-tagger/wikipedia-language-snippets-filtered huggingface dataset:
1844 දී පිලබෙල්පියා හි විවිධ සංවිධාන සමග පැවති හමුවක දී ඇමරිකා එක්සත් ජනපදයේ රක්ෂාස්ථනයක් ඇරඹීය,මේ සදහා රෝහල් හා උන්මතතකාගාර සෞඛ්‍ය නිළධාරීන් දායකත්වය දැරීය.
ඇමරිකානු මනෝවිද්‍යාඥයන්ගේ සංගමයහි නිලබලයෙන් ප්‍රධානත්වය හිමිවන්නේ එහි සභහපතිවරයාටය.මීට අමතරව අධ්‍යක්ෂක මණ්ඩලය මගින් තීන්දු තීරන ගනී.
මෙමගින් ඔවුන්ගේ විවිධ තොරතුරු රැගත් සගරා කිහිපයක්ද විශේෂයෙන් විවිධ මානසික රෝග හා ඒවාට ප්‍රතිකාර නව සොයාගැනීම් මෙම ප්‍රකාශනවල ඇතුලත්ය.
මෙම ආයතනය ගොඩ නැගීම මගින් රෝහල් වල සිටින රෝගීන් ගේ උපස්ථාන කටයුතු වලට සහාය වීමත් මෙම විෂයට අදාල පර්යේෂණ සිදුකිරීමටත් අවස්ථාව සැළසිණ
මුන්ජොං රජුගේ විශ්වාසවන්ත දක්ෂ අග්‍රාමාත්‍යවරයායි. කිම් ජොං-සෝ සිය පුත්‍රයා සඳහා සුයාංගේ දියණිය වෙනුවට රජුගේ දියණියගේ විවාහ යෝජනාව පිළිගැනීම හේතුවෙන් සුයාං කුමරු ඔහුගේ සතුරකු බවට පත් වේ. මෙය ඔහුගේ සහ ඔහුගේ සාමාජිකයන්ගේ ජීවිත විනාශ වීමට හේතු වේ.
ද ප්‍රින්සස්' මෑන් යනු 2011දී විකාශය වූ දකුණු කොරියානු රූපවාහිනී කතාමාලාවකි. මෙහි ප්‍රධාන චරිත නිරූපණය කරන්නේ පාක් සි-හූ, මූන් චේ-වොන්, කිම් යොං-චොල්, සොං ජොං-හෝ, හොං සූ-හ්‍යුන්, සහ ලී සූන්-ජේ විසිනි. කාලාන්තර නාට්‍යයක් වන මෙමගින් සේජෝ රජුගේ දියණිය සහ සේජෝ දේශපාලන ප්‍රතිවාදියා වූ කිම් ජොං-සෝගේ පුත්‍රයා අතර පැවති තහනම් ප්‍රේමය නිරූපණය වේ. 2 නාළිකාව ඔස්සේ 2011 ජූලි 20 දින සිට ඔක්තෝබර් 6 දක්වා විකාශය වූ මෙය බදාදා සහ බ්‍රහස්පතින්දා දිනවල 21:55ට විකාශය වූයේ කථාංග 24කින් යුක්තව ය.
සේජෝව සිසුනෙන් නෙරපා දන්ජොං රජු යළි සිහසුනෙහි ප්‍රතිෂ්ඨාපනය කිරීමට උත්සාහ දරන සිය පැරණි ගුරුතුමාට ස්‍යුං-යූ සහාය ලබා දෙයි. මේ සැලැසුම පිළිබඳ අහම්බෙන් දැනගන්නා සේ-ර්යුං වික්ෂිප්තභාවයට පත් වේ. සිය පියාව ද නැතහොත් සිය ප්‍රියයාව තෝරාගන්නේ දැයි ඇය උ‍භතෝකෝටික ප්‍රශ්නයක මැදි වෙයි. කෙසේනමුත් ස්‍යුං-යූගේ ගුරුවරයා ඇතුළු ගරුකළ යුත්තන්ගේ ශාලාවේ විද්වතුන් සයදෙනකු විසින් මෙහෙයවූ මෙම කැරැල්ල අසාර්ථක වේ. එහිදී ඔවුන්ව මරණයට පත්කෙරෙන අතර, ක්‍යුංහ්යේ කුමරිය සහ ජුං ජොං පිටුවහල් කෙරෙයි.
සුයාංගෙන් පළිගන්නට සිතා ස්‍යුං-යූ, මංගල දිනයේ සේ-ර්යුංව පැහැර ගනියි. ඇයට දැඩිව කුරිරු වන ඔහු සිය නැව ගිල්වීමට ඇගේ පියාගේ දායකත්වය විස්තර කරයි. සිය ආදරණීය දියණිය බේරා ගන්නට සුයාං පැමිණිය ද ස්‍යුං-යූ ඔහුට ඊතලයකින් විදියි. නමුත් සිය සන්නාහය හේතුවෙන් සුයාං දිවි ගලවා ගනියි. මේ අතර ෂින් මියොන් ස්‍යුං-යූට ඊතල පහර එල්ල කරන නමුත්, එය වැදෙන්නේ සේ-ර්යුං හටයි. ඇගේ පරිත්‍යාගය දැක තැති ගන්නා ‍ස්‍යුං-යූව සොක්-ජෝ සහ ඔහුගේ මිතුරු නෝ-ග්‍යුල් විසින් ඇදගෙන ගොස් බේරාගනියි.
කංග්හ්වා දූපත වෙත යාත්‍රා කිරීමේ දී සිරකරුවන් රැගත් නැව ගිලෙන්නට පටන් ගනියි. ඉන් සුයාංගේ සියලු සතුරන් මියයයි. නමුත් ජොං සොක්-ජූ නැමැති මිතුරු සිරකරුවකුගේ සහාය ලබා ස්‍යූං-යූ දිවිගලවා ගෙන නැවත පැමිණෙයි. සොක්-ජූට අයත්ව තිබූ බිං ඔග් ග්වන් නැමැති ගිසෙං නිවහනක ලැගුම් ගන්නා ඔහු සිය පලිගැනීමේ අරමුණ සැලසුම් කරයි. මේ අතර ස්‍යුං-යූගේ නැව මුහුදුබත් වූ බව අසා සේ-ර්යුං වැළපෙයි. එසේවුවද, ඇගේ දෙමව්පියන් ඇගේ විවාහය ෂින් මියොං සමග යෝජනා කරති.
වසර ගණනක් ගතවන අතර, ස්‍යුං-යූ අන්ධ භාවයට පත්ව සිටියි. කෙසේනමුත් ඔවුන් දෙදෙනාට සුරතල් දියණියක වන අතර දිළිඳු වුවත්, ඔවුහු සතුටින් දිවි ගෙවති. මේ අතර ඔවුනට පසුබිමින් සිය කෝපය සංසිඳුණු වියපත් රජු සිය දියණියගේ සතුට දෙස සොරෙන් බලා සිටිනු දක්නට ලැබෙයි.
මෙම දේවාලයේ ඉතිහාසය ක්‍රි.ව. 14වන සියවසට දිවෙන අතර, මෙහි රේඛා දියුල් ස්ථල විද්‍යාවක් ඇත. මෙය ඛාරාඛියා වෛද්‍යනාථ දේවාල භූමියේ නිරිතදිග කෙළවරේ පිහිටා ඇත. මෙය දකුණු සහ බටහිර ප්‍රාකාරයෙන් මීටර 5.00ක් දුරින් පිහිටා ඇත. මෙම දේවාලය නැගෙනිහරට මුහුණලා පිහිටා ඇත. මෙය පිහිටා ඇත්තේ වර්ග මීටර 5.50ක ක්ෂේත්‍රඵලයක් ඇති පහත් චතුරස්‍ර වේදිකාවක් මත ය. එම වේදිකාවේ උස මීටර 0.60කි.
රාහ පාගවල බටහිර, උතුරු සහ දකුණු යන පැති තුනෙහි තලජංඝ කොටසෙහි පාර්ශ්වදේවතා අවකාශ දැකගත හැක. මේවා උසින් මීටර 0.76 පළල මීටර 0.55 සහ ගැඹුර මීටර 0.20 යන මිනුම්වලින් යුක්ත වේ. උළුවහු කුළුණු උසින් මීටර 1.79ක් වන අතර පළලින් මීටර 1.20කි. එහි චාම් සිරස් තීරු දෙකක් දැකගත හැක. දකුණු පස උළුවහු කුළුණ අර්ධ වශයෙන් කැඩීගොස් ඇත.
දේවසභා දේවාලය පිහිටා ඇත්තේ ඉන්දියාවේ භුබනේස්වර්හි පැරණි නගරයේ ඛාරාඛියා වෛද්‍යනාත් දේවාල භූමියේ ය. අත්හැර දැමූ දේවාලයක් වන මෙය නැගෙනහිරට මුහුණලා පිහිටා ඇත. මෙහි කුටිය ඇතුළත කිසිදු දේව ප්‍රතිමාවක් දක්නට නොලැබේ. ප්‍රදේශවාසීන්ට අනුව නම්, මෙම දේවාලය සියලු දෙවිවරුන් සහ දේවතාවියන් සඳහා රැස්වීම් ස්ථානයක් වන හෙයින් එය "දේවසභා" ලෙස නම්කොට ඇත.
ජින් රාජ්‍යය යනුවෙන් හැඳින්වෙන්නේ ක්‍රි.පූ. 2වන සහ 3වන සියවස්වල කොරියානු අර්ධද්වීපයේ ඇතැම් දකුණුදිග ප්‍රදේශවල පිහිටා තිබූ මුල්කාලීන කොරියානු යකඩ යුගයට අයත් රාජ්‍යයකි. මෙය උතුරින් ගෝජොසොන් නැමැති කොරියානු රාජධානියෙන් මායිම් විය. එහි අගනුවර හන් ගංගාවට දකුණින් වූ කිසියම් ප්‍රදේශයක පිහිටා තිබෙන්නට ඇත. මෙම රාජ්‍යය සම්හන් සංයුක්ත රාජ්‍යවල පූර්වප්‍රාප්තික රාජ්‍යය වූ අතර, ඒ සෑම සංයුක්ත රාජ්‍යයක්ම ජින් රාජ්‍යයේ අනුප්‍රාප්තිකය්න ලෙස සැලකෙයි.
විමන් විසින් සිහසුන පැහැර ගෙන විමන් ජොසොන් රාජ්‍යය පිහිටුවීමෙන් පසු ගෝජොසොන්හි ජුන් රජු ජින් රාජ්‍යය වෙත පලාගිය බව වාර්තා වේ. ඇතැමුන් විශ්වාස කරන්නේ ‍චීන මූලාශ්‍රවල දැක්වෙන ගේගුක් හෝ ගේමගුක් යන්න ජින් රාජ්‍යය සඳහා භාවිතා වන්නට ඇති බවයි. ක්‍රි.ව. 26දී ගොගුර්යෝව විසින් "ගේමගුක්" යටත් කරගත් බැව් පැවසේ. නමුත් මෙය ඇතැම්විට උතුරුදිග කොරියාවේ වෙනස් ගෝත්‍රයක් සඳහා භාවිතා වන්නට ඇත.
ජින් රාජ්‍යයෙන් පසුව සම්හන් අනුප්‍රාප්තියට පත් විය: මෙය මහන්, ජින්හන් සහ බ්යොන්හන් යන රාජ්‍ය සන්ධානවලින් සමන්විත ය. චීන ඓතිහාසික මූලාශ්‍රයක් වන තුන් රාජධානිවල වාර්තා පවසන්නේ ජින්හන් යනු ජින් රාජ්‍යයේ අනුප්‍රාප්තික රාජ්‍යය බවයි. නමුත් පසුකාලීන හන්හි ග්‍රන්ථය පවසන්නේ මහන්, ජින්හන් සහ බ්යොන්හන් යන තුනම පැරණි ජින් රාජ්‍යයට අයත් වූ බවත්, එහි ජනපද 78ක් අන්තර්ගත වූ බවත් ය.
ජින්හි අවසානය පිළිබඳ සඳහන් වාර්තා එකිනෙකට පරස්පරතාවක් පෙන්වයි. මෙය පසුකාලීන ජින්හන් රාජ්‍ය සන්ධානය බවට පත්වූයේ ද, නැතහොත් සම්හන් ලෙස විසිර ගියේ ද යන්න අවිනිශ්චිත ය. ජින්හි පුරාවිද්‍යාත්මක වාර්තා පසුකලෙක මහන් සංයුක්ත රාජ්‍යයට අයත් භූමියේ කේන්ද්‍රණය වී තිබී හමුව ඇත.
වර්තමානයෙහි ශ්‍රී ලංකා ක්‍රිකට් කණ්ඩායම 2017 සැප්තැම්බර සහ ඔක්තොම්බර මාස තුලදී එක්සත් අරාබි එමීර් රාජ්‍යය තුල සංචාරයෙහි යෙදෙන්නේ, පකිස්තාන ක්‍රිකට් කණ්ඩායමට එරෙහිව ටෙස්ට් තරග දෙකක්, එක් දින ජාත්‍යන්තරයන් පහක් සහ විස්සයි20 ජාත්‍යන්තරයන් තුනක් තරග වැදීම සඳහාය. මිස්බා-උල්-හක් විශ්‍රාම ගැනීමෙන් අනතුරුව, සෆ්රාස් අහමඩ් විසින් පකිස්තාන නායකත්වය සැපයුනු පළමු ටෙස්ට් තරග කිහිපයද මෙයට අඩංගු විය.
එක්දින තරගාවලියට පෙර මොහොමඩ් අමීර් ආබාධයකට ලක්ව පාකිස්තාන සංචිතයෙන් ඉවත් වූ අතර ඔහු වෙනුවට උස්මාන් ඛාන් කණ්ඩායමට එක්විය. නුවන් ප්‍රදීප් ආබාධයකට ලක්ව ශ්‍රී ලංකා එක්දින සංචිතයෙන් ඉවත් කෙරුණු අතර ඔහු වෙනුවට ළහිරු ගමගේ කණ්ඩායමට එක්කර තිබේ. තෙවැනි එක්දින තරගයට පෙර සධීර සමරවික්‍රම ශ්‍රී ලංකා එක්දින සංචිතයට එක් කර ඇත.
අසානයේ හෙළිදරව් වන්නේ විද්‍යාගේ සැබෑ නම දුර්ගා රාණි සිං බවත්, ඇය ඉතා කුඩා වියේ දීම ඉන්දර්ජීත්ට විවාහ කොට දී ඇති බවයි. පසුව ඔවුන් වෙන් වී ඇත. කෝමාවෙන් සුවපත් වීමෙන් පසු, දුර්ගා ඉන්දර්ජීත්ගෙන් උපකාර ඉල්ලා සිටි අතර, ඇගේ පලායාම ද සැලසුම් කොට ඇත. විද්‍යා සහ ඇගේ හදාගත් දියණිය වෙනුවෙන් සැබෑ ගමන් බලපත්‍ර තනා දී ඇත්තේ ද ඉන්දර්ජීත් විසිනි.ඔහු ඇයව පොලිස් තානාපති කාරයේ සඟවා කොල්කතාව වෙත රැගෙන පැමිණ ඇති අතර, ගිනිබත් වූ නිවසින් පලායාමට ද ඔහු උපකාර කොට ඇත.
විද්‍යා සිංහා යනු සිය නවයොවුන් දියණිය වන මිනී සමග බටහිර බෙංගාලයේ චන්දන් නගර්හි වෙසෙන මධ්‍යම-පාන්තික වැඩකරන මවකි. ඇගේ දියණියගේ ඉණෙන් පහළ අප්‍රාණික වීම නිසා රෝද පුටුවක් භාවිතා කරයි. මිනී විනෝදමත් දැරියක වන අතර, විද්‍යා ඇය වෙනුවෙන් වෙහෙස වී වැඩ කරන්නේ මුදල් උපයාගෙන ඇමරිකාවට ගොස් සිය දියණියව සුව කරගැනීමේ අරමුණිනි.
හින්දුස්ථාන් ටයිම්ස් පුවත්පත මෙම චිත්‍රපටයට තරු පහෙන් 4ක් ලබාදුන්නේ ය. ද ටයිම්ස් ඔෆ් ඉන්ඩියා පුවත්පත මෙයට තරු පහෙන් තුන හමාරක් ලබාදුන්නේ ය. ඉන්ඩියා ටුඩේ පුවත්පත මෙයට රතු පහෙන් 2ක් ලබාදුන්නේ ය. ද ඉන්ඩියන් එක්ස්ප්‍රස් පුවත්පත ද මෙයට රතු පහෙන් 2ක් ලබාදුන්නේ ය. ෆස්ට්පෝස්ට් පුවත්පත විසින් ද මෙයට තරු පහෙන් 2ක් ලබා දී ඇත.
2016 ඔක්තෝබරයේ, මෙහි ටීසරය නිකුත් කිරීමෙන් පසුව, මෙම චිත්‍රපටය කහානි 2: දුර්ගා රාණි සිං ලෙස නැවත නම්කෙරිණි. ආරම්භයේ දී, දුර්ගා රාණි සිං ඓශ්වර්යා රායි සමගින් නිම කිරීමට සැලසුම් කළ වෙනත් චිත්‍රපටයක් විය. නමුත් මෙහි කථාව ද කහානි චිත්‍රපට මාලාවට සමාන හෙයින්, නිෂ්පාදකයින් විසින් කහානි හි අනුගාමී කථාපුවතයට එය ඇතුළත් කරන ලදී.
දුර්ගා ජීවත් වන බැව් පෙනේ. ඇය නිව් යෝක් නගරය බලා ගමන් ගන්නේ මිනීගේ සැත්කම සඳහායි. ඉන්දර්ජීත් ද සිය පවුල සමගින් සතුටින් වාහනය පදවාගෙන යනු පෙනේ.
බාලන් සහ ඝෝෂ් විසින් පසුව නිවේදනය ‍කළේ මෙම චිත්‍රපටය 2012දී මුදාහළ කහානි චිත්‍රපටයේම කථාපුවත ඉදිරියට ගෙනයාමක් නොව, කහානි චිත්‍රපට මාලාවේ ඉදිරි චිත්‍රපටය බවයි.
බෙහෙත් බොන්නත් කෙලින් කටින් ඉඳලා ඕනෑ, ඇඟ දුර්වල වුණොත් බෙහෙත් වත් අල්ලන්නේ නෑ. ඒක නිසා තමන්ගේ ශරීරයට හොඳ ආහාර පාන ව්‍යායාම වලින් සලකලා තියා ගන්න එක අපි කළ යුතු යුතුකමක්, එහෙම නේද?
අද කියාදෙන්නේ ආයුෂ වැඩි කරන, මාංශ පේශී පුෂ්ටිමත් කර ශරීරයට ශක්තිය බලය ගෙන දෙන, ශරීරය කාන්තිමත් කර පැහැය ලබාදෙන, මතක ශක්තිය වැඩිකර දෙන, ලේ - මාංශ - වසා - මේදය - ඇට - ඇට මිදුළු - ශුක්‍ර යන ධාතු හත; සප්ත ධාතු, වර්ධනය කර පුද්ගලයා නිරෝගීව තබන ඖෂධීය ආහාරයක් හදා ගන්නා හැටි. හරිම සරලයි, තමන්ගේ අතේ මුදල් තියන හැටියට අවශ්‍ය බෙහෙත් ප්‍රමාණ අඩුකර හදා ගත්තාට කමක් නැහැ. දිනකට ආහාරයට ගන්නා ප්‍රමාණය නම් අඩු කරන්න එපා. දිනකට ග්‍රෑම් 60 ක් ගන්න ඕනෑ උදේට.
තවත් එතරම් ප්‍රචගිත නොවන අනර්ඝ සාලභංජිකා රූ හමුවන ස්ථානයක් ලෙස කර්ණාටකයේ උතුරු අන්තයේ ගුල්බර්ගා-බිදාර් ප්‍රාන්ත මාර්ගයේ පිහිටි චාලුක්‍ය යුගයට අයත් ජාලසංගවි දේවාලය සැලකේ. එහි වූ චිත්තාකර්ෂණීය මදනිකා රූ ත්‍රිභංග ඉරියව්වෙන් යුත් අතර ඉන්දියානු කලා ග්‍රන්ථ අනුව ඔවුන් ".සඳ වන් ප‍යෝධරවලිනුත්, තිසරකු වන් ඉණකිනුත්, සහ හස්තියකු බඳු උකුලකිනුත්" සමන්විත ය. මෙම තරමක් පැරණි ස්ත්‍රී රූ පසුකාලීන හොයිසාල කුරුපා-රූ සඳහා මුල්වන්නට ඇත.
සුප්‍රකට සාලභංජිකා ප්‍රතිමා දකුණුමධ්‍යම කර්ණාටකයේ 12වන සියවසට අයත් හොයිසාල දේවස්ථාන වන බේලූර්, හාලේබිදු සහ සෝමනාථපුර වැනි ස්ථානවලින් හමුවේ. ලෝක උරුම අඩවියක් වන භෝපාල්හි සාංචි ස්තූපයේ නැගෙනහිර තොරණෙහි ඇති සාලභංජිකා රූ ක්‍රි.ව. 1වන සියවසට අයත් යැයි සැලකේ. ක්‍රි.පූ. 2වන හෝ 1වන සියවසේ ශුංග යුගයේ ඉදිවූ පැරණිතම ශාලභංජිකා රුවත් දුරාඛි දේවි දේවාලයෙන් හුම විය. මෙය පාටලීපුත්‍ර පුරාතන නගරයේ කැනීම්වලින් හමුවූවකි.
ශාලභංජිකා යනු ඉන්දියානු ප්‍රතිමා කලාවේ ඇති සම්මත විචිත්‍රාංගයකි. මෙය ශෛලිගත වෘක්ෂයක් යට නර්තනයේ යෙදමින් හෝ සංගීත භාණ්ඩයක් වාදනය කරමින් විවිධ ඉරියව්වලින් සිටින තරුණියකගේ රුවකි. ඇගේ පයෝධර සහ උකුල වැනි ස්ත්‍රී ලක්ෂන අති‍ශයෝක්තියෙන් යුතුව දක්වා තිබේ. මෙම ප්‍රතිමාවල නිතරම පාහේ සංකීර්ණ කොණ්ඩා මෝස්තර සහ විසිතුරු ආභරණ ගණනාවක් දක්නට ලැ‍බේ.
සාලභංජිකා හෙවත් ශාලභංජිකා යනු විචිත්‍ර ස්ත්‍රී අඟපසඟවලින් යුත්, ගසක් අසල එහි අත්තක් අල්ලාගෙන සිටගෙන සිටින අයුරින් නිර්මිත කාන්තා රුවකි. මෙම නාමය ගොඩනැගී ඇත්තේ 'සල් ගසෙහි අත්තක් බිඳින්නිය' යන අරුතැති සාලභංජිකා නම් සංස්කෘත වදනෙනි. මොවුන් මදනකෛ, මදනිකා හෝ ශිලාබාලිකා ලෙස ද හඳුන්වනු ලබයි.
ඉන්දියානු උපමහාද්වීපයේ පුරාතන සාහිත්‍යය තුළ සල් ගස නිතරම අශෝක ගස බොහෝ අවස්ථාවල දී වරදවා වටහාගෙන ඇත. සාලභංජිකාවගේ ඉරියව්ව ලුම්බිණියේ සල් වෘක්ෂයක් යට දී ගෞතම බුදුන් වහන්සේට උපත ලබාදුන් මායා දේවියගේ ඉරියව්ව සිහිගන්වයි.
මෙ සොහොන ඇතැම්විට මාලිගය ප්‍රතිසංස්කරණය කළ රජකු හෝ ඔහුගේ අනුප්‍රාප්තිකයකුගේ සිරුරු තැන්පත් කළ ස්ථානයක් විය හැක. සොහොන මයිසීනියානු ලෝකයේ සෙසු තොලොස් සොහොන්වල ආරට අනුව නිර්මාණය කොට ඇත. මයිසෙනේහි බලකොටුව වටා මෙවැනි සොහොන් නවයක් ඇති අතර, ආර්ගොලිඩ්හි එවැනි සොහොන් විශාල සංඛ්‍යාවක් ඇත. කෙසේනමුත්, එහි ස්මාරකයේ හැඩය සහ එහි ස්වරූපය නිසා එය මයිසීනියානු ග්‍රීසියේ ස්මාරක අතර වැදගත් ස්ථානයක් හිමි කර ගනී.
මෙම තොලොස් සොහොන්ගැබ තුළට ඇතුළුවන්නේ ආනත ආවරණය නොකළ ශාලාවක් තුළිනි. එය මීටර 36ක් දිගැති අතර, වියළි-ගල් බිත්ති සහිත ය. තොලොස් කුටීරයේ සිට සැබෑ භූමදාන කුටීරය වෙත කුඩා ඝනාකාර හැඩැතිව හාරන ලද පැසේජයක් දිවෙයි.
රත්නපාල පෙරේරා 1939 නොවැම්බර් 13 වැනිදා කිරුළපනේදී පවුලේ වැඩිමලා ලෙස උපත ලැබීය. පවුල ඉක්මනින්ම බොරලැස්ගමුව එගොඩවත්තට පදිංචියට ගියා. ඔහුට බාල සහෝදරයන් දෙදෙනෙක් සහ එක් බාල සහෝදරියක් සිටී. ඔහුගේ පියා ව්‍යාපාරිකයෙක් සහ සූදුවට ඇබ්බැහි වූවෙකි. ඔහුගේ මව ගුරුවරියක් විය. ඔහු අධ්‍යාපනය ලැබුවේ රත්තනපිටිය ආනන්ද විද්‍යාලයෙන් සහ කොළඹ 13, කොටහේන කුමර විද්‍යාලයෙනි.
1980 දී ඔහු "කරුමක්කාරයෝ" චිත්‍රපටයේ චරිතය වෙනුවෙන් විචාරක සම්මානයක් දිනා ගත්තේය. 2007 දී ඔහු "චක්‍රායුදය" ටෙලි නාට්‍යයේ චරිතය වෙනුවෙන් හොඳම සහය නළුවාට හිමි සම්මානය දිනා ගත්තේය. රයිගම් ටෙලීස් හි වැඩිම ටෙලිනාට්‍ය සංඛ්‍යාවක රඟපෑම සඳහා ඔහු සම්මානයට පාත්‍ර විය.
ගල්හේනගේ රත්නපාල පෙරේරා , හෙවත් ජී. ආර්. පෙරේරා යනු ශ්‍රී ලංකා සිංහල සිනමාවේ, වේදිකාවේ සහ රූපවාහිනියේ නළුවෙකි. ඔහු දශක පහකට අධික කාලයක් වෘත්තීය ජීවිතයක් ගත කරමින් රූපවාහිනී කතාමාලා 600 කට අධික සංඛ්‍යාවක රඟපා ඇත.
ඔහුගේ බිරිඳ ටෙලිනාට්‍ය නිෂ්පාදකවරියකි. මෙම යුවළට දියණියන් දෙදෙනෙකු සහ එක් පුතෙකු සිටී. ඔහුගේ බාල දියණිය වන යමුනා එරන්දතී ටෙලිනාට්‍ය නිළියක් වන අතර තොරතුරු තාක්ෂණය පිළිබඳ ගෞරව උපාධිධාරිනියකි.
රක්ෂිතය ඝාට්ස් බටහිර බෑවුම්හී නිවර්තන හා උපනිවර්තන තෙත් වනාන්තර වල සිට නැගෙනහිර බෑවුම්හී නිවර්තන හා උපනිවර්තන වියලි වනාන්තර තෙක් පැතිර පවතී. වාර්ෂික වර්ෂාපතනය මිමි 500 ත් 7000 අතර විචලනය වේ. නිරිතදිග ඝාට්ස් තෙත් පතනශිලී වනාන්තරය, නිරිතදිග ඝාට්ස් කඳුකර වැසි වනාන්තරය හා දකුණු ඩෙකෑන්සානු වියළි පතනශීළි වනාන්තරය යන ප්‍රධාන පරිසර කලාප තුනකින් මෙම රක්ෂිතය සමන්විත වේ.
මිනිසා සහ ජෛවගෝල වැඩසටහන යටතේ යුනෙස්කෝව විසින් වර්ග කිලෝමීටර 5000ක් පමණ වූ නිල්ගිරි කඳු පන්තියට අයත් මනස්කාන්ත පරිසර පද්ධතිය හා එහි අවට පරිසරය, 1986 වර්ෂයේ සැප්තැම්බරයේදී, ජෛවගෝල රක්ෂිතයක් ලෙස නම් කරන ලදී. නිල්ගිරි ජෛවගෝල රක්ෂිතය ඉන්දියාවේ ප්‍රථම ජෛවගෝල රක්ෂිතය හා ශාක සහ සත්ව සංහතිය අතින් පොහොසත් ප්‍රමුඛතම පාරිසරික උරුමයක් ලෙස සැළකේ.
නිල්ගිරි ජෛවගෝල රක්ෂිතය යනු දකුණු ඉන්දියාවේ බටහිර ඝාට්ස් හී නිල්ගිරි කඳු පන්තිය ආශ්‍රිතව පිහිටි අන්තර්ජාතික ජෛවගෝල රක්ෂිතයක් වේ. මෙම රක්ෂිතය 2012 වර්ෂයේදී යුනෙස්කෝව විසින් ලෝක උරුම අඩවියක් ලෙස ප්‍රකාශයට පත් කොට තිබේ. මදුමලෙයි, මුකුර්ති, වයනාද් සහ බන්ඩිපුර් යන ජාතික උද්‍යානද මෙම රක්ෂිතයට ඇතුලත්ය.
ක්‍රි.පූ. 3600 පමණ වන විට, නයිල්හි නියෝලිතික සමාජ බෝග වගාව සහ සතුන් ගෘහස්ථකරණය මගින් සිය සංස්කෘතිය මුල්බැසවීමට සමත් වූහ. ක්‍රි.පූ. 3600න් පසුව ඊජිප්තු සමාජය වර්ධනය වෙමින් ශ්‍රේෂ්ඨ ශිෂ්ටාචාරයක් බවට ශීඝ්‍රයෙන් පරිනාමණය විය‍. දකුණු ලෙවැන්තයේ කුඹල් කර්මාන්තයට සම්බන්ධ නව විශේෂ මැටි බඳුන් මෙකල නිර්මාණය විය. මෙම යුගයේ තඹ භාවිතය වඩාත් සුලබ විය. අව්වේ-වියළන ලද ගඩොල් නිපදවීමේ මෙ‍සපොතේමියානු ක්‍රියාවලිය, ආරුක්කු සහ අලංකෘත ගිල්ලුම් බිත්ති වැනි ගෘහනිර්මාණ අංග මෙකල ප්‍රචලිත විය.
පූර්වරාජවංශික සමයේ මෙන් ගොවීන්ගේ අවමංගල සිරිත් එලෙසම පැවති අතර, ධනවතුන් එයට වඩා තරමක් වැඩිදියුණු පිළිවෙතක් අනුගමනය කොට තිබේ. මේ නිසා ඊජිප්තුවරුන් විසින් මස්ටාබාවන් ඉදිකිරීම අරඹා තිබේ. මෙය පසුව පසුකාලීන පැරණි රාජධානි සමයේ පඩි පිරමිඩය වැනි ව්‍යූහයන්ට මූලාදර්ශය වී ඇත. ධාන්‍ය කෘෂිකර්මාන්තය සහ මධ්‍යගතකරණය හේතුවෙන් රාජ්‍යය ඉදිරි වර්ෂ 800 තුළ සමෘද්ධිමත්භාවයට හේතු විය.
සිය අනපේක්ෂිත සිංහාසනාරූඪය හේතුවෙන් හොරෙම්හෙබ් තමන් වෙනුවෙන් සොහොන්ගැබ් දෙකක් ඉදිකොට තිබිණි. ඉන් පළමුවැන්න ඔහු වංශවතකුව සිටි කාලයේ මෙම්පිස් අසල සකාරා ඉදිවූවකි. අනෙක ඔහු රජ වූ පසු ඉදිකළ, තීබ්ස්හි රජුන්ගේ නිම්නයේ පිහිටි 57 සොහොන්ගැබයි. ඔහුගේ ප්‍රධාන බිරිඳ වූයේ මුට්නෙඩ්ජ්මෙට් රැජිනයි. ඇය ඇතැම්විට නෙෆර්ටිටිගේ නැගණිය වන්නට ඇත. ඔවුනට දරුවන් සිටියේ නැත. එසේම හොරෙම්හෙබ් බලයට පත්වීමට පෙර මියගිය ඔහුගේ පළමු බිරිඳ වූ අමේනියාට ද දරුවන් සිටි බවට වාර්තා නැත.
සිහසුනට පත්වීමෙන් පසු, හොරෙම්හෙබ් විසින් අක්නාටන්ගේ සමයේ සිදුකළ දේශපාලනික වෙනස්කම් විපර්යාසයකට ලක් කරන ලදී. එයට හේතුව අක්නාටන්ගේ සමයේ රාජ්‍ය බලය, අමුන් පූජකයන්ගෙන් අක්නාටන්ගේ රාජ්‍ය නිලධාරීන් වෙත මාරු වී තිබීමයි. හොරෙම්හෙබ් විසින් "විනිසුරුවන් සහ ප්‍රාදේශීය නායකයින් පත් කළ අතර . දේශීය ආගමික අධිකාරිය යළි හඳුන්වා දුන්නේ ය". එසේම නීත්‍යානුකූල බලය "ඉහළ ඊජිප්තුවේ සහ පහළ ඊජිප්තුවේ" "පිළිවෙලින් තීබ්ස් සහ මෙම්ෆිස්හි අමාත්‍යවරුන් අතර බෙදාදුන්නේ ය."
ඔහුගේ දෙමව්පියන් නොදන්නා නමුත්, ඔවුන් සාමාන්‍ය වැසියන් වන්නට ඇතැයි විශ්වාස කෙරේ. ප්‍රංශ ඊජිප්තුවේදියකු වන නිකොලස් ග්‍රිමල් අනුව, හොරෙම්හෙබ් යනු අක්නාටන්ගේ හමුදාවේ ප්‍රධාන සෙන්පතියා වූ පාටෙනෙම්හෙබ් නොවන බව පෙනේ. ග්‍රිමල් තවදුරටත් පවසන්නේ හොරෙම්හෙබ්ගේ දේශපාලන දිවිය ආරම්භ වන්නට ඇත්තේ ටුටන්ඛාමුන් සමයේ බවයි. මෙම්පිස්හි ඔහුගේ සොහොන් දේවස්ථානයේ ඔහු රජුගේ පසෙකින් සිටිනු නිරූපණය කර තිබීම එයට හේතුවයි.
ඉරි-පට් යන නාමය හොරෙම්හෙබ්ගේ සකාරා සොහොන්ගැබෙහි සුලබව දක්නට ලැබෙන අතර, එය වෙනත් වචන සමග සංයුක්ත කොට නොමැත. මෙය තනිව භාවිත කර තිබීම නිසා, ඊජිප්තුවේදියකු වන ඇලන් ගාඩිනර් දක්වන්නේ පුරාතන නීත්‍යානුකූල ප්‍රවේණික ඉරි-පැට් යන නාමය "කිරුළහිමි කුමරු" තනතුරට සමාන බවයි. මේ අනුව පැහැදිළි වන්නේ ටුටන්ඛාමුන්ගේ අනුප්‍රාප්තිකයා ලෙස නම්කෙරුණේ ආයි නොව හොරෙම්හෙබ් බවයි. මේ බව ලන්දේසි ඊජිප්තුවේදියකු වන ජැකොබස් වැන් ඩිජ්ක් මෙසේ දක්වයි:
මෙම පියවර පිළිබඳ රජු විසින් ඔහුගේ කාර්නැක්හි දසවන අටලුව පාමුල ඉදිකළ ශිලාස්තම්භයේ සටහන්ව ඇත. මෙම ශිලාව ඇතැම්විට හොරෙම්හෙබ්‍ගේ මහා ආඥාව ලෙස හඳුන්වයි. මෙය රජු විසින් භූමි ද්විත්වය යළි ස්ථාපනයට සහ රාජ්‍ය අධිකාරය සීමා කිරීමට රජු විසින් කළ මුල් ආඥාවේ පිටපතකි. මෙම ශිලාස්තම්භයේ නිර්මාණය සහ එය ස්ථාපිත ප්‍රමුඛ ස්ථානය දෙස සලකා බැලීමේ දී පෙනී යන්නේ, හොරෙම්හෙබ් විසින් අභ්‍යන්තර ප්‍රතිසංස්කරණය කෙරෙහි විශාල අවධානයක් යොමු කොට ඇති බවයි.
හොරෙම්හෙබ් (ඇතැම්විට හොරෙම්හැබ් හෝ හැරෙම්හැබ් ලෙස උච්චාරණය කෙරේ; අරුත ප්‍රීතිඝෝෂාවට ලක් වන හොරස්) යනු ඊජිප්තුවේ 18වන රාජවංශයේ අවසාන පාරාවෝවරයායි. ඔහු ක්‍රි.පූ. 1319 සිට 1292 අගභාගය දක්වා හෝ හෝ ක්‍රි.පූ. 1306 සිට 1292 ගභාගය දක්වා දක්වා රාජ්‍ය පාලනය සිදු කළේ ය. ඔහු පෙර සිටි රාජකීය පවුලට සම්බන්ධයක් නොදැක්වූවකු බැවින්, සාමාන්‍ය උපතක් ඇත්තකු වන්නට ඇතැයි විශ්වාස කෙරේ.
පාරාවෝ වීමට පෙර හොරෙම්හෙබ් ටුටන්ඛාමුන් සහ ආයි යටතේ හමුදාවේ ප්‍රධාන සෙන්පතියා ලෙස කටයුතු කොට තිබේ. සිහසුනට පත්වීමෙන් පසු, ඔහු ඊජිප්තු රාජ්‍යය ප්‍රතිසංස්කරණය කළේ ය. එසේම පෙර සිටි අමර්ණ පාලකයන් විසින් ආරම්භ කළ ප්‍රතිපත්තිවලට එරෙහිව නිල වශයෙන් කටයුතු කළේ ය. මේ හේතුවෙන්, මතභේදකාරී අමර්ණ යුගයෙන් පසු රාජ්‍යය ගොඩනැගූ තැනැත්තා ලෙස ඔහුව සලකනු ලබයි.
ටුටන්ඛාමුන් රජු නව යොවුන් වියේ දී මියයන විට, ළමා රජු විසින් හොරෙම්හෙබ් නිල වශයෙන් ර්පැට් හෙවත් ඉරි-පැට් සහ ඉඩ්න්ව් යන තනතුරුවලට නම් කොට තිබිණි. මෙම පදවි නාමයන් ටුටන්ඛාමුන්ගේ රජ සමයේ ඉදි වූ හොරෙම්හෙබ්ගේ එකල සකාරාහි මෙම්ෆයිට් පෞද්ගලික සොහොන්ගැබේ සටහන්ව ඇත. ළමා රජුගේ
හොරෙම්හෙබ් විසින් අක්නාටන්ගේ ස්මාරක විනාශ කොට, ඒවායේ කැබලි යොදා ගනිමින් සිය ගොඩනැගිලි ව්‍යාපෘති ඉදිකළේ ය. එසේම ටුටන්ඛාමුන් සහ ආයිගේ ස්මාරක බලෙන් පැහැරගත්තේ ය. හොරෙම්හෙබ්ට දරුවන් නොසිටි හෙයින් ඔහු සිය අමාත්‍ය පරමෙසේ සිය අනුප්‍රාප්තිකයා ලෙස පත්කළේ ය. පරමෙසේ පසුව වන රැම්සෙස් ලෙස සිහසුනට පත් විය.
හොරෙම්හෙබ් හෙරක්ලියොපොලිස් මැග්නා හෝ ෆායුම් පිවිසුම අසල නයිල් බටහිර ඉවුරේ පිහිටි පුරාතන හ්නෙස් ප්‍රදේශයේ සම්භවය වන්නට ඇතැයි සැලකේ. එයට හේතුව ඔහුගේ සිංහාසනාරූඪ පාඨය මගින්, තමන්ට සිහසුන ලබා දීම වෙනුවෙන් හ්නෙස්හි හොරස් දෙවිඳුන්ට ස්තුති කර ඇති නිසායි.
මේ අතර, වර්ෂය 14 ලියවිලිවල, තනි තනි වශයෙන් "ඉතා හොඳ තත්ත්වයේ වයින්" වැනි විශේෂිත වයින් නාමයන් හෝ, එක් තැනක "මිහිරි වයින්" සහ වයින් වත්තේ පිහිටීම දක්වා ඇත. මෙයට පොදු උදාහරණයක් ලෙස වර්ෂය 14 වයින් සටහනෙහි පාඨයක් මෙසේ දැක්විය හැක:
වෙනත් 14වන වර්ෂයේ සටහනක මෙම්ෆිස් , නැගෙනහිර ගංගාව සහ ඒවායේ වයින් වෙළෙන්දන් නැඛ්ටමුන්, සෙගෙර්-මෙන්, රාමෝස් සහ වෙනත් අය ලෙස දක්වා ඇත.
ගිජෙර්මෝ වීලාස්ගේ තරග 46 ක් පුරා අඛන්ඩව පවත්වාගෙන පැමිණි ජයග්‍රහණ මාලාව අවසන් කිරීම සඳහා, 1977 වසරෙහිදී ' ස්පැගෙටි තන්තු වියැණු' පිත්තක් භාවිතා කිරීමට නෂ්ටාසේ විසින් ක්‍රියා කරන ලදි. දින කිහිපයකින් අනතුරුව, ඒටීපී විසින් එවැනි පිති භාවිතා කීරීම තහනම් කෙරිණි.
මෙම කිරුළු දෙකම සෙන්ටිමීටර 22.6ක උසකින් සහ සෙන්ටිමීටර 13.4ක පළලින් යුක්ත ය. මෙම කිරුළු ද නිර්මාණය කොට ඇත්තේ රන් තහඩුවක් කැපීමෙනි. එය හැඩ ගැන්වීමට රන් තහඩුවෙහි කැටයම් කොට ඇති අතර, විසිතුරු ශාඛා රටාව මෙයට සම්බන්ධ කෙරිණි. මෙහි පුෂ්ප සහ නෙළුම් මල් රටා දැකගත හැකි අතර, සමස්ත කිරුළේම දළ හැඩය ගිනි සිළුවක හැඩය ගනියි. රජුගේ ආභරණ සේම, මෙම ශීර්ෂ පළඳනා ද්විත්වය ද රාජකීය හිස්වැස්මක දෙපස පළඳින්නට ඇතැයි සිතිය හැක. රජුගේ කිරුළු මෙන් නොව රැජිනගේ කිරුළ විසිතුරු රන් කැබලිවලින් සරසා නැත.
ග්‍යුම්ජේග්වන්සික් යනුවෙන් හැඳින්වෙන්නේ බෙ‍ක්ජේ රජු විසින් පැළඳි රත්රන් කිරුළු දෙකකි. 1974 ජූලි 9 දින මේවා 154වන කොරියානු ජාතික වස්තුව ලෙස නම්කරන ලදී. වර්තමානයේ මෙම කිරුළු ද්විත්වය ගොංජු ජාතික කෞතුකාගාරයේ එකතුවේ ප්‍රදර්ශනයට තබා ඇත. මෙම කිරුළු සොයාගන්නා ලද්දේ 1971දී දකුණු කොරියාවේ ගොංජුහි මුර්යොං රජුගේ සොහොන්ගැබේ කැනීම්වලිනි. මෙම කිරුළු මිනී පෙට්ටිය තුළ රජුගේ හිසට ආසන්න ස්ථානයක එකක් මත එකක් වශයෙන් පිළිවෙලට ගොඩගසා තිබිය දී හමු විය.
බෙක්ජේහි කිරුළ යන වදන භාවිතා වන්නේ කැනීම් කටයුතුවලින් අනාවරණය කරගෙන ඇති බෙක්ජේ ‍රාජධානියේ රජවරුන්, රැජිනියන් සහ වංශවතුන් විසින් භාවිතා කළ රාජකීය ශීර්ෂාභරණයන් කිහිපයක් හැඳින්වීමටයි. ඇතැම් කිරුළු සිල්ලා කිරුළුවලට සමාන සම්ප්‍රදායයකින් යුක්තව වෘක්ෂ මෝස්තර සහ ෂමනවාදී සංකේතාත්මක රූ භාවිතා කොට ඇත. කෙසේනමුත්, ‍රජවරුන්ගේ සහ රැජිනියන්ගේ කිරුළු අනුව පෙනීයන්නේ බෙක්ජේ ජනයා හට ඔවුනට විශේෂිත වූ ශීර්ෂාභරණ සම්ප්‍රදායයක් පැවතී ඇති බවයි.
සම්පූර්ණ ශීර්ෂ පළඳනාවම සැලකූ විට, එය ගිනි සිළුවක වැනි හැඩයකට සැකසුණු ලතාමය හෝ ශාඛාමය මෝස්තරයකින් සමන්විත ය. මෙම ගිනි සිළුවක් වැනි මෝස්තරය සහ ඇරබස්ක් පුෂ්ප මෝස්තර බෞද්ධ සම්ප්‍රදායයන්ගේ ආභාසය ලබා නිමවූවක් වන්නට ඇත. එයට හේතුව ඒවා බෞද්ධ ප්‍රතිමාවල දැක්වෙන රශ්මි මාලාවලට සමානත්වයක් දැක්වීමයි. මෙම ශීර්ෂ පළඳනා නොයෙකුත් රන් කැබලි භාවිතයෙන් විසිතුරු කොට ඇත.
ග්‍යුම්ජෙග්වන්සික් කිරුළු ද මුර්යොං රජුගේම සොහොන්ගැබෙන් හමුවූ අතර එය, කොරියාවේ ජාතික වස්තුව අංක 154ට හැඩයෙන් සහ ප්‍රමාණයෙන් සමානත්වයක් දක්වයි. 1974 ජූලි 9 දින මේවා ‍155වන ජාතික වස්තූන් ලෙස නම්කෙරිණි. මෙම කිරුළු හමුවූයේ රැජිනගේ මිනී පෙට්ටියෙහි හිසෙහි තිබී ය. ඒවා ද පිළිවෙලින් එකක් මත එකක් පළඳවා තිබිණි‍.
කිරුළු ද්විත්වය අතුරින් පළමුවැන්න සෙන්ටිමීටර 30.7ක් උසැති වූ අතර, සෙන්ටිමීටර 14ක් පළල විය. අනෙක් කිරුළ සෙන්ටිමීටර 29.2ක උසකින් සහ සෙන්ටිමීටර 13.6ක පළලකින් යුක්ත විය. මෙම කිරුළු තුනී රන් තහඩුවකින් කපා සකස් කොට තිබූ අතර, එහි ඝනකම මිලීමීටර දෙකක් පමණ විය.
බෙක්ජේ සොහොන් ගැබකින් සොයාගන්නා ලද මෙම ආකාරයේ පළමු කිරුළ මෙයයි. එයට හේතුව බෙක්ජේහි එවැනි ආකාරයේ සොහොන්ගැබ් සොහොන් සොරුන්ට පහසුවෙන් ප්‍රවේශ විය හැකි පරිදි තනා තිබීමයි. මෙම ඔටුනු හේතුවෙන් බෙක්ජේ රාජකීයයන් පිළිබඳ නවතම අවබෝධයක් ඇති කරගත හැක.
ක්වීන් ඉන්-හ්යුන්'ස් මෑන් යනු 2012දී විකාශය වූ දකුණු කොරියානු ෆැන්ටසි-ප්‍රේමකථා-ක්‍රියාදාම-ඓතිහාසික රූපවාහිනී කතාමාලාවකි. මෙහි ප්‍රධාන චරිත නිරූපණය කරන්නේ ජි හ්යුන්-වූ සහ යූ ඉන්-නා විසිනි. මෙම කතාමාලාව සඳහා තේමා වී ඇත්තේ අප්‍රකට නිළියක වන චෝයි හී-ජින් සහ කිම් බුං-දෝ නැමැති ජොසොන් රාජවංශයේ කාලතරණය කරන ශිෂ්‍යයකු අතර ඇතිවන ප්‍රේම සම්බන්ධයයි. කිම් බුං-දෝ වසර 300ක් අනාගතයට ගමන් කොට 21වන සියවසට පැමිණෙයි.
කථාව ඇරඹෙන්නේ 1694 වර්ෂයේ ජොසොන් රාජවංශ සමයේදී ය. කිම් බුං-දෝ යනු වංශාධිපති පවුලක ශිෂ්‍යයකු වන අතර කුමන්ත්‍රණයක් හේතුවෙන් සිදු වන සංහාරයෙන් සිය පවුලේ අයගෙන් ජීවිතය බේරා ගැනීමට හැකි වන්නේ ඔහුට පමණකි. කිම් බුං-දෝ ඉන්හ්යොන් අගබිසවගේ තනතුර ප්‍රතිෂ්ඨාපනයට සහාය පලකළ අයෙකි. රාජකීය උපබිසවක වූ ජෑං ආර්යාවගේ ක්‍රියා කලාපය හේතුවෙන් ඉන්හ්යොන් අගබිසව තනතුරෙන් නෙරපා තිබිණි.
මේ 2012 වර්ෂයයි. වර්තමාන සෝල් නුවර සිටින චෝයි හී-ජින් අසාර්ථක නිළියකි. "නව ජෑං හීබින්" නැමැති නාට්‍යයේ ඉන්හ්යොන් අගබිසවගේ චරිතය නිරූපණය කරන ඇයට දිගු විවේකයක් හිමි වෙයි. අද්භූත යන්ත්‍රයක් හේතුවෙන් කිම් බුං-දෝ කාල තරණය කොට 2012 වර්ෂය වෙත පැමිණෙයි. එහි දී ඔහුට චෝයි හී-ජින් හමුවන අතර ඔවුන් දෙදෙනා ප්‍රේමයෙන් බැ‍ඳෙති.
මෙහි රූගත කිරීම් සිදු වූ ස්ථාන අතුරින් එකක් ලෙස ග්වංහ්වාමුන් ප්ලාසාව වැදගත් වේ. මෙහි එන ප්‍රධාන චරිත ද්විත්වය වන කිම් බූං-දෝ සහ චෝයි හී-ජින් සිපගන්නා දර්ශනය හෙවත් 'ග්වංහ්වාමුන් හාදුව' රූගත කෙරුණේ ග්වංහ්වාමුන් පසුබිමෙහි ය.
ක්‍රි.ව. 600 පමණ පන්ජාබ්, ඛයිබර් පඛ්තුන්ඛ්වා සහ සින්ධ් ප්‍රදේශවල බොහෝ බෞද්ධ ජනයා හින්දු ආගමට ඇතුළත් විය. බොහෝ බෞද්ධයින් ඉස්ලාම් ආගමට හරවන ලදී. ක්‍රි.ව. 710 උමයියාද් කාලිෆේටයේ අරාබි ආක්‍රමණ එල්ල වන තෙක්ම සින්ධ්හි බහුතරයක් ජනයා බෞද්‍ධයෝ වූහ. දිල්ලි සුල්තාන් අධිරාජ්‍යය සහ පසුකාලීනව මෝගල් අධිරාජ්‍යය යටතේ මෙම ප්‍රදේශවල මුස්ලිම් ජනයා ප්‍රමුඛ වන්නට විය. මෙයට හේතු වූයේ ධර්මදූත සුෆිවරුන් විසින් සිය දර්ගාවන් පාකිස්තානය සහ දකුණු ආසියාවේ සෙසු ප්‍රදේශවල තැනින් තැන පිහිටුවීමයි.
වර්තමාන දකුණු ඛයිබර් පඛ්තුන්ඛ්වා පළාතේ පිහිටා ඇති ගන්ධාරයේ ජනගහනයෙන් බහුතරයක් අතීතයේ බෞද්ධයන්ව සිට ඇත. ගන්ධාරය ප්‍රධාන වශයෙන්ම මහායාන බෞද්ධ මධ්‍යස්ථානයක් වුවත්, එය වජ්‍රයාන බෞද්ධයන්ට ද වැදගත් ස්ථානයක් විය. අතීතයේ උද්දියාන යනුවෙන් හැඳින්වුණු ස්වාට් නිම්නය ගන්ධාරයේ යටත් රාජ්‍යයක් විය. බෞද්ධ යුගයට අයත් පුරාවිද්‍යා බිම් විශාල ප්‍රමාණයක් ස්වාට්වලින් හමුවේ.
ක්‍රි.ව. 10වන සියවස තෙක්ම ගන්ධාරය විශාල වශයෙන් බෞද්ධ-හින්දු පුරවරයක් ලෙස පැවතිණි. 10වන සියවසේ දී මහමුද් සුල්තාන්වරයා විසින් මෙම ප්‍රදේශය ආක්‍රමණය කොට ඉස්ලාමය හඳුන්වා දුන්නේ ය. අනුතරුව මෙහි විශාල වශයෙන් මුස්ලිම්වරුන් පදිංචි කෙරුණු අතර, හින්දු-බෞද්ධ ප්‍රජාව වෙනත් ප්‍රදේශ කරා සංක්‍රමණය වූහ.
බෞද්ධ පඬිවරයකු වූ පද්මසම්භව උපත ලැබූයේ යැයි පැවසෙන්නේ වර්තමාන පහළ දිර් දිස්ත්‍රික්කය‍ට අයත් චක්දාරා නගරය අසල පිහි‍ටා තිබූ ගම්මානයක යැයි පැවසේ. මෙය එකල උද්දියාන රාජ්‍යයට අයත්ව පැවතිණි. ටිබෙටය තුළ පද්මසම්භව, ගුරු රින්පොචේ ලෙස හැඳින්වෙන අතර, ඔහු විසින් ටිබෙටයට වජ්‍රයාන බුදු දහම හඳුන්වා දී ඇත.
පාකිස්තානයේ පිහිටි එකම ක්‍රියාකාරී බෞද්ධ විහාරය ඉස්ලාමාබාද්හි රාජ්‍ය තාන්ත්‍රික ප්‍රදේශය තුළ පිහිටි විහාරයයි. මෙය ශ්‍රී ලංකාව වැනි රටවල්වල බෞද්ධ රාජ්‍ය තාන්ත්‍රිකයින් විසින් සිය ආගමික කටයුතු සඳහා භාවිතා කරනු ලබයි.
පන්ජාබ් ප්‍රදේශයේ බුදු දහම පැවති අතර, බොහෝ බෞද්ධ විහාර සහ ස්තූපයන් තක්ෂිලා ලෝක උරුම අඩවිය තුළ පිහිටා ඇත. මීට අමතරව බුදු දහම සින්ධ් ප්‍රදේශවල ද ව්‍යාප්තව පැවතී ඇත.
එම්ප්‍රස් මියොංසොං යනුවෙන් හැඳින්වෙන්නේ 2001දී විකාශය වූ දකුණු කොරියානු ඓතිහාසික රූපවාහිනී කතාමාලාවකි. මෙය 2 නාළිකාව ඔස්සේ විකාශය කෙරිණි.
ඉච්ඡාප්‍යාරි නාගින් යනුවෙන් හැඳින්වෙන්නේ ඉන්දියානු හින්දි-භාෂා ප්‍රේමනීය ෆැන්ටසි රූපවාහිනී කතාමාලාවකි. 2016 සැප්තැම්බර් 27 දින නාළිකාව ඔස්සේ විකාශය ඇරඹි මෙම රූපවාහිනී කතාමාලාව සඳුදා සිට සිකුරාදා දක්වා ප.ව. 8.00ට විකාශය වේ.
මෙම කතාමාලාව දෙමළ බසින් හඬකවන ලදුව පොලිමර් ටීවී නාළිකාව ඔස්සේ ප්‍රියාමුදන් නාගිනී යන තේමාව යටතේ විකාශය කෙරේ.
ස්වප්නේස්වර ශිව දේවාලය පිහිටා ඇත්තේ ඉන්දියාවේ ඔරිස්සා ප්‍රාන්තයේ අගනුවර වන භුබනේස්වර් පැරනි නගරයේ ගෞරිනගර්හි ය. මෙය පූර්වේශ්වර ශිව දේවාලයේ සිට මීටර 200ක් ඈතින් පිහිටා ඇත. මෙම දේවාලය නැගෙනහිරට මුහුණලා පිහිටා ඇත. දේවාලයේ ගර්භගෘහය හිස් වන අතර, එය වර්ග මීටර 2.00ක ක්ෂේත්‍රඵලයකින් සමන්විත ය.
මෙම දේවාලයෙහි වටපිටාව සැලකූ විට දකුණු සහ බටහිර දිශාවලින් මීටර 3.00ක පමණ දුරකින් පෞද්ගලික නිවාස ගොඩනැගිලි දක්නට ලැබේ. නැගෙනහිරින් මාර්ගයක් සහ උතුරින් කාණු පද්ධතියක් ද දැකගත හැක. මෙම දේවාලය නැගෙනහිරට මුහුණලා පිහිටා ඇත.